paragraph_text: Komercijalno se album pokazao uspješnim. Debitirao je na trećem mjestu Billboard 200 liste, koje mu je ujedno i ostao najveći plasman. Recording Industry Association of America mu je dodijelio trostruku platinastu certifikaciju. U većini država je debitirao u Top 5, a na vrh ljestvice albuma se popeo u Australiji. S albuma su objavljena četiri singla. Najavni singl, "Secret" je postao Madonnin rekordni 34. uzastopni Top 10 singl u Ujedinjenom Kraljevstvu, dok je drugi singl "Take a Bow" proveo sedam tjedna na vrhu američke Billboard Hot 100 liste (najduže od svih Madonninih singlova na vrhu ove ljestvice). Objavljena su još dva singla s albuma, "Bedtime Story" i "Human Nature". Promociju albuma nije pratila turneja.